મુંબઇ, 3 સપ્ટેમ્બર : મુંબઇની કુખ્યાત બનેલી શક્તિ મિલમાં મહિલા ફોટો જર્નલિસ્ટ સાથે થયેલી ગેંગરેપ ઘટનામાં ચોંકવનારો ખુલાસો થયો છે. પોલીસ તપાસમાં આરોપીઓએ કબૂલ્યું છે કે તેમણે શક્તિ મિલમાં અત્યાર સુધીમાં 9 જેટલી ગેંગરેપની ઘટનાઓને અંજામ આપ્યો હતો. આરોપીઓએ પોલીસની પૂછપૂરછમાં કબૂલ્યું કે તેમણે છેલ્લા 18 મહિનામાં 9 છોકરીઓ સાથે બળાત્કાર કર્યા હતા. તેઓ એક ટોળકી બનાવી આવી ઘટનાઓને અંજામ આપતા હતા.